Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Pievienotās vērtības nodokļa likumā**

 **(Nr. 1181/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(17)** | **Ministru kabineta atzinums** | **Komisijas atzinums** |
|  | Izdarīt Pievienotās vērtības nodokļa likumā (Latvijas Vēstnesis, 2012, 197. nr.; 2013, 27., 194., 232., 237. nr.; 2014, 123. nr.; 2015, 42., 248., 251. nr.; 2016, 120., 241. nr.; 2017, 90., 156., 242. nr.; 2019, 118., 132., 248A. nr.; 2020, 204., 240A. nr.; 2021, 5A. nr.) šādus grozījumus: |  |  |  |  |
| **42. pants. Nodokļa samazinātās likmes piemērošana**(5) Nodokļa samazināto likmi 12 procentu apmērā piemēro iespieddarba vai elektroniska izdevuma formā izdotai mācību literatūras un oriģinālliteratūras (literāru darbu — daiļliteratūrā, bērnu literatūrā, zinātniskajā un populārzinātniskajā literatūrā, uzziņu literatūrā, reliģiskā literatūrā, memuārliteratūrā — un to tulkojumu) piegādei, izņemot minētās literatūras piegādi tiešsaistes režīmā vai to lejupielādējot. | 42. pantā:izteikt piekto daļu šādā redakcijā:"(5) Nodokļa samazināto likmi piecu procentu apmērā piemēro grāmatu (tostarp mācību literatūras, brošūru, bukletu un tamlīdzīgu iespieddarbu, bilžu, zīmējamo un krāsojamo grāmatu bērniem, iespiestu nošu un nošu rakstu, karšu un hidrogrāfisko vai tamlīdzīgu shēmu) piegādei iespieddarba un elektroniska izdevuma formā, izņemot grāmatu piegādi tiešsaistes režīmā vai lejupielādējot."; | **1****2** | **Deputāti K.Ģirģens, E.Papule, V.Dombrovskis, Ē.Pucens**Likuma **42.** panta piektajā daļā aizstāt vārdu “izņemot” ar vārdu “ieskaitot”.**Kultūras ministrs N.Puntulis**Izteikt likumprojektā paredzēto Pievienotās vērtības nodokļa likuma 42. panta piekto daļu šādā redakcijā:„(5) Nodokļa samazināto likmi piecu procentu apmērā piemēro grāmatu (tostarp mācību literatūras, brošūru, bukletu un tamlīdzīgu iespieddarbu, bilžu, zīmējamo un krāsojamo grāmatu bērniem, iespiestu nošu un nošu rakstu, karšu un hidrogrāfisko vai tamlīdzīgu shēmu) piegādei iespieddarba un elektroniska izdevuma formā, tai skaitā grāmatu piegādei tiešsaistes režīmā vai lejupielādējot.” | **Neatbalsta****Atbalsta** |  |
| (6) Atzinumu par izdevuma atbilstību mācību literatūras statusam, kā arī par oriģinālliteratūras izdevumu atbilstību šā panta piektajai daļai pēc Valsts ieņēmumu dienesta pieprasījuma sniedz Latvijas Nacionālā bibliotēka. | izslēgt sesto daļu; |  |  |  |  |
| (7) Nodokļa samazināto likmi 12 procentu apmērā piemēro tādu iespieddarba vai elektroniska izdevuma formā izdotu avīžu, žurnālu, biļetenu un citu periodisko izdevumu piegādei (izņemot minēto periodisko izdevumu piegādi tiešsaistes režīmā vai tos lejupielādējot), kuri iznāk ne retāk kā reizi trijos mēnešos un kuru vienreizējā tirāža pārsniedz 100 eksemplāru, kā arī to abonentmaksai.(8) Šā panta septītā daļa nav piemērojama erotiska un pornogrāfiska rakstura izdevumiem, kā arī tādiem izdevumiem, kuru saturiskā ievirze un uzdevums ir reklāmas vai komercsludinājumu publicēšana.(9) Nodokļa samazināto likmi 12 procentu apmērā piemēro arī šā panta septītajā daļā noteikto žurnālu pielikumiem kompaktdiska formā, kas tiek pievienoti žurnāliem bez papildu maksas un ir žurnālu neatņemama sastāvdaļa, ja kompaktdiskā ievietotā informācija papildina žurnālos sniegto informāciju. | izteikt septīto, astoto un devīto daļu šādā redakcijā:"(7) Nodokļa samazināto likmi piecu procentu apmērā piemēro avīžu, žurnālu, biļetenu un citu periodisko izdevumu piegādei iespieddarba un elektroniska izdevuma formā (izņemot minēto periodisko izdevumu piegādi tiešsaistes režīmā vai tos lejupielādējot), kuri iznāk ne retāk kā reizi trijos mēnešos un kuru vienreizējā tirāža pārsniedz 100 eksemplāru, kā arī to abonentmaksai. (8) Šā panta piektā un septītā daļa nav piemērojama tādu grāmatu, avīžu, žurnālu, biļetenu un citu periodisko izdevumu piegādei iespieddarba un elektroniska izdevuma formā, kuri ir ar erotisku un pornogrāfisku raksturu, kuru saturiskā ievirze un uzdevums ir reklāmas vai komercsludinājumu publicēšana un kas pilnīgi vai galvenokārt sastāv no videosatura vai mūzikas.(9) Nodokļa samazināto likmi piecu procentu apmērā piemēro arī šā panta piektajā un septītajā daļā noteikto grāmatu, avīžu, žurnālu, biļetenu un citu periodisko izdevumu iespieddarba un elektroniska izdevuma formā pielikumiem, kas tiek pievienoti bez papildu maksas un ir to neatņemama sastāvdaļa, ja pielikumā ievietotā informācija papildina iespieddarba vai elektroniskā izdevuma sniegto informāciju un nav ar tādu raksturu un saturu, kas minēts šā panta astotajā daļā." | **3** | **Kultūras ministrs N.Puntulis**Izteikt likumprojektā paredzēto Pievienotās vērtības nodokļa likuma 42. panta septīto, astoto un devīto daļu šādā redakcijā:„(7) Nodokļa samazināto likmi piecu procentu apmērā piemēro iespieddarba vai elektroniskā izdevuma formā (tostarp tiešsaistes režīmā vai lejupielādējot) izdotas preses un citu masu informācijas līdzekļu izdevumu vai publikāciju (tostarp avīžu, žurnālu, biļetenu un citu periodisko izdevumu, informācijas aģentūru paziņojumu, kas paredzēti publiskai izplatīšanai, kā arī publikāciju interneta vietnē) piegādei, kā arī to abonentmaksai.(8) Šā panta piektā un septītā daļa nav piemērojama tādu grāmatu, preses un citu masu informācijas līdzekļu izdevumu vai publikāciju piegādei, kuri ir ar erotisku un pornogrāfisku raksturu, kuru saturiskā ievirze un uzdevums ir reklāmas vai komercsludinājumu publicēšana un kas pilnīgi vai galvenokārt sastāv no audiovizuāla satura vai mūzikas.(9) Nodokļa samazināto likmi piecu procentu apmērā piemēro arī šā panta piektajā un septītajā daļā noteikto grāmatu, preses un citu masu informācijas līdzekļu izdevumu vai publikāciju pielikumiem, kas tiek pievienoti bez papildu maksas un ir to neatņemama sastāvdaļa, ja pielikumā ievietotā informācija papildina iespieddarba vai elektroniskā izdevuma sniegto informāciju un nav ar tādu raksturu un saturu, kas minēts šā panta astotajā daļā.” | **Atbalsta** |  |
| (10) Nodokļa samazināto likmi 12 procentu apmērā piemēro izmitināšanas pakalpojumiem tūristu mītnēs. |  | **4** | **Deputāti K.Ģirģens, E.Papule, V.Dombrovskis, Ē.Pucens**Izteikt likuma **42.** panta desmito daļu šādā redakcijā:“10) Nodokļa samazināto likmi 5 procentu apmērā piemēro izmitināšanas pakalpojumiem tūristu mītnēs.” | **Neatbalsta** |  |
|  |  | **5** | **Deputāti K.Ģirģens, E.Papule, V.Dombrovskis, Ē.Pucens**Papildināt likuma **42.** pantu ar deviņpadsmito daļu šādā redakcijā:“19) Nodokļa samazināto likmi 5 procentu apmērā piemēro sabiedriskās ēdināšanas iestāžu sniegtajiem ēdināšanas pakalpojumiem, tai skaitā piegādēm, izņemot tos pakalpojumus vai pakalpojumu daļas, kas attiecas uz alkoholiskajiem dzērieniem.” | **Neatbalsta**5. un 15. priekšlikums ir skatāms kopā. |  |
|  |  | **6** | **Deputāti K.Ģirģens, E.Papule, V.Dombrovskis, Ē.Pucens**Papildināt likuma **42.** pantu ar divdesmito daļu šādā redakcijā:“20) Nodokļa samazināto likmi 5 procentu apmērā piemēro svaigai gaļai, svaigām zivīm, olām, piena produktiem.” | **Neatbalsta**6. un 8. priekšlikums ir skatāms kopā. |  |
|  |  | **7** | **Deputāti K.Ģirģens, E.Papule, V.Dombrovskis, Ē.Pucens**Papildināt likuma **42.** pantu ar divdesmit pirmo daļu šādā redakcijā:“21) Nodokļa samazināto likmi 5 procentu apmērā piemēro skaistumkopšanas pakalpojumu sniedzējiem, kuri saskaņā ar šo likumu ir nodokļa maksātāji un sniedz sekojošus skaistumkopšanas pakalpojumus: 1) Friziera un bārddziņa; 2) Nagus kopšanas speciālista; 3) Kosmetologa; 4) Vizāžista; 5) Masiera; 6) Tetovētāja un ķermeņa caurduršanas speciālista; 7) Solārija;8) SPA.” | **Neatbalsta**7. un 16. priekšlikums ir skatāms kopā. |  |
|  |  | **8** | **Zaļo un Zemnieku savienības frakcija**Papildināt likuma 42. pantu ar jaunu punktu:) Nodokļa samazināto likmi piecu procentu apmērā piemēro: 1) Svaigā gaļa 1. Liellopu un teļa gaļa;2. Cūkgaļa;3. Aitu un kazu gaļu;4. Mājputnu gaļa;5. Subprodukti;6. cita gaļa. 2) Svaigas un atdzesētas zivis3) Piena pamatprodukti1. Piens;2. Biezpiens un mājas siers;3. Krējums;4. Sviests.4) Olas | **Neatbalsta**6. un 8. priekšlikums ir skatāms kopā. |  |
| **46. pants. Nodokļa 0 procentu likmes piemērošana pakalpojumiem**(1) Nodokļa 0 procentu likmi piemēro, ja pakalpojumi:1) tieši saistīti ar preču eksportu, tai skaitā arī tādu preču eksportu, kurām muitas procedūra uzsākta citā dalībvalstī;2) tieši saistīti ar preču importu gadījumos, kad šādu pakalpojumu vērtība ieskaitāma ar nodokli apliekamajā darījuma vērtībā saskaņā ar šā likuma 36.panta pirmo daļu;3) tieši saistīti ar tranzīta pārvadājumiem;4) sniegti brīvajā zonā vai muitas noliktavā un ir tieši saistīti ar precēm, kas ievestas Eiropas Savienības teritorijā no trešajām valstīm vai trešajām teritorijām un nav izlaistas brīvam apgrozījumam.(2) Kārtību, kādā nodokļa 0 procentu likme piemērojama šā panta pirmajā daļā minētajiem pakalpojumiem, nosaka Ministru kabinets.(3) Nodokļa 0 procentu likmi piemēro pasažieru pārvadājumiem starptautiskajos maršrutos, arī pasažieru pārvadājumiem uz citām dalībvalstīm, ja pasažieris šķērso Latvijas Republikas valsts robežu, kā arī tās bagāžas pārvadājumam, kuru pasažieris ved sev līdzi, un tā transportlīdzekļa pārvadājumam, ar kuru viņš ceļo.(4) Nodokļa 0 procentu likmi piemēro starpniecības pakalpojumiem, ko starpnieks sniedz, pārdodot biļetes šā panta trešajā daļā minētajiem pasažieru pārvadājumiem starptautiskajos maršrutos. |  | **9****10** | **Deputāti K.Ģirģens, E.Papule, V.Dombrovskis, Ē.Pucens**Papildināt likuma **46.** pantu ar jaunu daļu šādā redakcijā:“Nodokļa 5 procentu likmi piemēro elektroenerģijai, tās pārvades pakalpojumiem, sadales pakalpojumiem, kā arī obligātā iepirkuma komponentēm laika posmā no 2021. gada 15. novembra līdz 2022. gada 1. jūnijam.”**Deputāti K.Ģirģens, E.Papule, V.Dombrovskis, Ē.Pucens**Papildināt likuma **46.** pantu ar jaunu daļu šādā redakcijā:“Nodokļa 5 procentu likmi piemēro dabasgāzei, tostarp akcīzes nodoklis, tās pārvades pakalpojumiem un sadales pakalpojumiem laika posmā no 2021. gada 15. novembra līdz 2022. gada 1. jūnijam.” | **Neatbalsta****Neatbalsta** |  |
| **52. pants. Ar nodokli neapliekamās preču piegādes un pakalpojumi**(1) Ar nodokli neapliek šādas preču piegādes un pakalpojumus:25) šādus iedzīvotājiem sniegtos pakalpojumus:a) dzīvojamo telpu īri (izņemot viesu izmitināšanas pakalpojumus viesu izmitināšanas mītnēs — viesnīcās, moteļos, viesu mājās, lauku tūrismam izmantojamās mājās, kempingos, tūristu mītnēs),b) (izslēgts no 01.07.2016. ar 30.11.2015. likumu). |  | **11** | **Zaļo un Zemnieku savienības frakcija**Papildināt 52.panta pirmās daļas 25.punktu ar c) apakšpunktu šādā redakcijā:“c) dzīvojamās mājas pārvaldīšanas pakalpojumu saskaņā ar pārvaldīšanas līgumā iekļautajiem maksājumiem”. | **Neatbalsta** |  |
|  |  | **12** | **Finanšu ministrs J.Reirs**Papildināt 52.panta pirmo daļu ar 26.punktu šādā redakcijā:“26) pakalpojumu, par kuru ēkas vai būves īpašniekam pienākas atlīdzība par likumiskās zemes lietošanas tiesībām, kad ēka vai būve ir uzskatāma par patstāvīgu īpašuma objektu atbilstoši normatīvajam regulējumam civiltiesību jomā.” | **Atbalsta** |  |
| **59. pants. Iekšzemes nodokļa maksātāja tiesības nereģistrēties Valsts ieņēmumu dienesta pievienotās vērtības nodokļa maksātāju reģistrā**(1) Iekšzemes nodokļa maksātājs ir tiesīgs nereģistrēties Valsts ieņēmumu dienesta pievienotās vērtības nodokļa maksātāju reģistrā, ja tā veikto ar nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 40 000 *euro*. |  | **13** | **Deputāte R.Ločmele**Papildināt likumprojektu ar jaunu pantu šādā redakcijā:“Izteikt likuma 59.panta pirmo daļu šādā redakcijā:“(1) Iekšzemes nodokļa maksātājs ir tiesīgs nereģistrēties Valsts ieņēmumu dienesta pievienotās vērtības nodokļa maksātāju reģistrā, ja tā veikto ar nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 50000 *euro*.”” | **Neatbalsta** |  |
| **Pārejas noteikumi** |  | **14** | **Finanšu ministrs J.Reirs**Papildināt pārejas noteikumus ar 41. un 42.punktu šādā redakcijā: “41. Šā likuma 52.panta pirmās daļas 26.punkts stājas spēkā 2022.gada 1.janvārī un ir piemērojams pakalpojumam, par kuru pienākas atlīdzība par likumiskās zemes lietošanas tiesībām zemes un būves īpašnieku savstarpējās tiesiskajās attiecībās ar 2022.gada 1.janvāri neatkarīgi no zemes īpašnieka statusa.42.  Šā likuma 52. panta pirmās daļas 26. punkts ir piemērojams arī attiecībā uz pakalpojumu, par ko pienākas nomas maksa, ko nosaka vienošanās vai tiesas nolēmums par zemes un būves īpašnieku savstarpējām tiesiskajām attiecībām periodā no 2022.gada 1. janvāra līdz 2023.gada 31. decembrim likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta pirmās daļas 1.-4.punktā minētajos gadījumos.” | **Atbalsta** |  |
|  |  | **15** | **Deputāti K.Ģirģens, E.Papule, V.Dombrovskis, Ē.Pucens**Papildināt likuma Pārejas noteikumus ar jaunu punktu:“Šā likuma 42. panta deviņpadsmitā daļa ir spēkā līdz 2022. gada 31. decembrim.” | **Neatbalsta**5. un 15. priekšlikums ir skatāms kopā. |  |
|  |  | **16** | **Deputāti K.Ģirģens, E.Papule, V.Dombrovskis, Ē.Pucens**Papildināt likuma Pārejas noteikumus ar jaunu punktu:“Šā likuma 42. panta divdesmit pirmā daļa ir spēkā līdz 2022. gada 31. decembrim.” | **Neatbalsta**7. un 16. priekšlikums ir skatāms kopā. |  |
|  |  | **17** | **Zaļo un Zemnieku savienības frakcija**Papildināt likuma pārejas noteikumus ar jaunu punktu:Pievienotās vērtības nodokļa samazinātās likmes piecu procentu apmērā piemērošanai viesmīlības un ēdināšanas pakalpojumiem līdz 2023. gada 31. decembrim. | **Neatbalsta** |  |
|  | Likums stājas spēkā 2022. gada 1. janvārī. |  |  |  |  |

*BFNK konsultants A.Krustiņš (tel. 7005)*